आइजिपी बढुवा प्रकरणमा के भएको हो ? भन्ने यथार्थ धेरैलाई जानकारी नभएका कारण र राजनीतीकरण गरिएका कारण पनि सांसद सिलवालले यतिवेला अफ्ठ्यारो परिस्थितिको सामना गरिरहेका हुन् । त्यतिवेला आइजिपी पदमा बढुवा हुनका लागि योग्यता पुगेका चार जना डिआइजिपी थिए । जसमध्ये कार्यसम्पादन मूल्यांकनका आधारमा सिलवाल पहिलो, प्रकाश अर्याल दोस्रो र जयबहादुर चन्द तेस्रो थिए । कार्यसम्पादन मूल्यांकनमा पहिलो रहेकालाई नै आइजिपी नियुक्त गर्ने विगतको परम्परा थियो । तर, प्रधानमन्त्री देउवा भने तेस्रो नम्बरमा रहेका जयबहादुर चन्दलाई आइजिपी बनाउन चाहन्थे ।
